38. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. Δ4δ/7587 της 8 Αυγ./18 Σεπτ.  1975 (ΦΕΚ Β΄ 1018) Περί τρόπου πληρωμής αξίας μεταβιβαζομένων εις το Ελληνικόν Δημόσιον κτημάτων κατακυρουμένων εις Ε.Κ.Τ.Ε. εν πλειστηριασμώ. Έχοντες υπ’ όψει: 1.Τας διατάξεις. α)Του Β.Δ. 330/60 (ΦΕΚ 69/23.5.1960). β)Του Β.Δ. 775/64 (ΦΕΚ 254/30.12.1964). γ)Του Β.Δ. 29/70 (ΦΕΚ 8/15.1.1970). δ)Του Ν.Δ. 1138/72 (ΦΕΚ 63/3.5.72). 2.Την από 22 Ιουν. 1972 σύμβασιν μεταξύ του Ελληνικού Δημοσίου και Τραπέζης της Ελλάδος αφ’ ενός και Εθνικής Κτηματικής Τραπέζης της Ελλάδος αφ’ ετέρου (ΦΕΚ 103/30.6.72). 3.Την εκ της εφαρμογής των διατάξεων της ως άνω συμβάσεως ανακύψασαν ανάγκην αντιμετωπίσεως των δαπανών εξαγοράς υπό του Υπουργείου Κοιν. Υπηρεσιών των εις το Ελληνικόν Δημόσιον περιερχομένων εκ πλειστηριασμού ακινήτων κατόπιν εγέρσεως της εν παρ. 2 του άρθρ. 5 της αυτής συμβάσεως αξιώσεως ημών ως των κτημάτων όντων απαραιτήτων δια την εφαρμογήν περαιτέρω στεγαστικών προγραμμάτων αρμοδιότητος του Υπουργείου Κοινωνικών Υπηρεσιών, αποφασίζομεν: 1.Ορίζομεν όπως το σύνολον του προς την Εθνικήν Κτηματικήν Τράπεζαν της Ελλάδος οφειλομένου υπολοίπου Κεφαλαίου, τόκων και πάσης φύσεως εξόδων μετά την κατακύρωσιν υπέρ της Ε.Κ.Τ.Ε. εν πλειστηριασμώ ενυποθήκων κατά τας διατάξεις της παρ. 2 του άρθρ. 6 του ΝΔ. 1138/72 (ανωτ. αριθ. 19) ακινήτων δια την συμφώνως προς τα εν παρ. 2 του άρθρ. 5 της από 22 Ιουν. 1972 συμβάσεως οριζόμενα περιέλευσιν υπό την κυριότητα του Δημοσίου των ως άνω ακινήτων, εξοφλήται εκ πιστώσεων των ειδικών προς αντιμετώπισιν στεγαστικών προγραμμάτων λειτουργούντων παρά Τραπέζαις λογαριασμών δι’ εκάστην των εν άρθρ. 2 παρ.1 του Ν.Δ. 1138/72 κατηγοριών δικαιούχων στεγάσεως. 35.Η.α.37 Λαϊκή Κατοικία Λαϊκή Κατοικία 35.Η.α.38-40 2.Ειδικώτερον η δαπάνη μεταβιβάσεως εις το Ελληνικόν Δημόσιον των κατακυρουμένων ως άνω εν πλειστηριασμώ υπέρ της Ε.Κ.Τ.Ε. ακινήτων θα καταβάλληται: α)Επί περιπτώσεων δικαιούχων των παρ. 1α και 1γ του άρθρ. 2 του Ν.Δ. 1138/72 εις βάρος των πιστώσεων του προϋπολογισμού εξόδων του παρά τη Ε.Κ.Τ.Ε. τηρουμένου λογαριασμού Λαϊκής Στέγης. β)Επί περιπτώσεων δικαιούχων της παρ. 1β του αυτού ως άνω άρθρου εις βάρος του Πρ/σμού εξόδων του παρά τη Τραπέζη της Ελλάδος τηρουμένου λογαριασμού Αποκαταστάσεως Αστών Προσφύγων. Η παρούσα δημοσιευθήτω δια της Εφημερίδος της Κυβερνήσεως. 